གཡོན་ངོས་སུ་བཞག་གོ །གཞན་ཡང་རིན་པོ་ཆེའི་བུམ་པ་མཚན་ཉིད་དང་ལྡན་པ་
དག་པར་དཀྲུས། རས་ཁ་ཚར་མ་ཉམས་པས་མགུལ་པ་དཀྲི། དེར་གུ་གུལ་གྱིས་དུད་
པས་བདུག་ཅིང་བགེགས་མཐར་བྱེད་ལ་སོགས་པའི་སྔགས་ཀྱིས་བགེགས་བསྐྲད། དེའི་
- 556 -

རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་འབུམ།
ནང་དུ་འབྲུ་ལྔ་དང་། སྨན་དང་། རིན་ཆེན་ལྔ་དང་། དྲི་ལྔ་དང་། སྙིང་པོ་ལྔ་དང་། ཤ་
ལྔ་དང་། བདུད་རྩི་ལྔ་དང་། དྲི་ཞིམ་པོའི་ཆུ་དང་། འོ་མས་གསུམ་གཉིས་ཙམ་དགོས་
ཤིང་འབྲས་བུ་ཅན་གྱིས་ཁ་བརྒྱན་ལ་མཎྜལ་གྱི་སྟེང་དུ་བཞག་གོ །དེ་ནས་བཟླས་པའི་
སྐབས་སུ་རྣལ་འབྱོར་མའི་སྔགས་ཉི་ཤུ་རྩ་གཅིག་ཙམ་བཟླས་རྟེན་གྱི་ཁྱད་པར་ནི། ས་
གཞི་སྟར་བ་ལ་མཎྜལ་ཁྲུ་དོ་ཙམ་བྱ་སྟེ། བའི་རྣམ་ལྔ་དང་། དྲི་ཞིམ་པོ་དང་། ཆང་གིས་
བྱུག དེར་ཐིག་བཏབ་ལ་པདྨ་དམར་པོ་འདབ་བརྒྱད་ལྟེ་བར་ཆོས་འབྱུང་གི་ལོགས་
གསུམ་སྔོན་པོར་བྱའོ། །ཆོས་འབྱུང་དེའི་སྟེང་དུ་ཆང་ཐོད་པ་གང་བཞག དེའི་སྟེང་དུ་
དེའི་སྟེང་དུ་མེ་
དར་དམར་པོ་སྔར་ལོངས་མ་དཔྱད་པ་བརྒྱད་ལྟབ་བྱས་པས་དགབ།
ལོང་ལ་དང་པོར་གུར་གུམ། དེ་ནས་ཙན་དན་དཀར་དམར། དེ་ནས་བདུད་རྩི་ཆང་
གིས་བྱུགས་ལ། སེང་རས་ལ་སིན་དྷུ་ར་བཟང་པོའི་ཕྱེ་མ་བཙགས་པ་ལ་གསེར་གྱི་ཐུར་
མ་སོར་བཞི་པ་དང་། ལག་པ་གཡོན་པས་ཆོས་འབྱུང་བྲི། དེའི་དབུས་སུ་སྔགས་ཕྲེང་
གསུམ་མམ་བདུན་བྲིས་ལ་བཞུགས་སུ་གསོལ། རྟེན་གྱི་ཁྱད་པར་འདི་ནི་སློབ་མ་བྱིན་
གྱིས་བརློབ་པར་མ་ཟད་ཀྱི་རང་ཉམས་སུ་ལེན་པ་ལ་ཡང་གྲུབ་ན་རྒྱུན་དུ་བྱ། དེ་མ་གྲུབ་
ན་དུས་བཟང་གཉིས་ལ་བྱ། དེ་མ་གྲུབ་ན་ལོ་རེ་ལ་རེ་རེ་མ་བཞེངས་ན་དམ་ཚིག་
ཉམས་སོ། །རྣལ་འབྱོར་མངོན་པར་རྟོགས་པ་བསྒོམ་པའི་རིམ་པ་ནི། བསྟན་བདེ་བ་ལ་
རྣལ་འབྱོར་གྱི་རོལ་པས་ཨུ་རྒྱན་གྱི་ཕྱོགས་སུ་ཁ་ལྟས་ཏེ་འདུག་ལ།
ལས་དང་པོ་པས་
གཅེར་བུ་སྐྲ་གྲོལ་བར་མོས་པ་བྱའོ། །ལས་གོམས་པ་དང་། སྨིན་པ་བས་དངོས་སུ་སྐྲ་
གྲོལ་བ་དང་། གཅེར་བུ་བྱའོ། །དེ་ནས་ཚད་མེད་པའི་རྣལ་འབྱོར་དང་། བླ་མའི་རྣལ་
འབྱོར་བསྒོམ། ལག་པ་བྱིན་གྱིས་བརླབ། ཆང་བྱིན་གྱིས་བརླབ། མཆོད་པ་བསང་། རྡོ་
557-

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
རྗེའི་ཁྲུས་བྱ། དག་པ་གསུམ་གྱི་སྔགས་བརྗོད། ལྟ་བའི་དབང་དུ་བྱས་ན། སེམས་དང་།
དབུ་མ་དང་། ཟུང་འཇུག་གི་ལྟ་བ་བསྒོམ། བསྒོམ་པའི་དབང་དུ་བྱས་ན། སྔགས་དང་
པོའི་དོན་ནི།
དམིགས་པ་གཙོ་ཆེ་ན་ལུས་རྣམ་པར་དག་པ་ལྷའི་གཞལ་ཡས་ཁང་དུ་
བསྒོམ། དམིགས་པ་གཙོ་ཆུང་ན་རང་གི་ལུས་ཆོས་འབྱུང་གྲུ་གསུམ་དམར་པོར་བསྒོམ་
པའི་ནང་དུ་པདྨ་དམར་པོ་འདབ་མ་བརྒྱད་པ་དང་། རོ་དམར་སེར་མགོ་གཡོན་དུ་
བསྟན་པའི་སྙིང་ཁར་ཉི་མ་ལ་གནས་པའི་བཾ་ཡོངས་སུ་གྱུར་པ་ལས་རྡོ་རྗེ་རྣལ་འབྱོར་
མ་མཚན་ཉིད་ཕུན་སུམ་ཚོགས་པ་བསྐྱེད། དེ་རྫོགས་པར་བྱེད་པའི་ཡན་ལག་ནི། རང་
གི་ལྟེ་བའི་བཾ་གྱི་འོད་ཟེར་གྱིས་འོག་མིན་ནས་རང་འདྲ་བའིཡེ་ཤེས་སེམས་དཔའ་སྤྱན་
དྲངས་ལ། ཛཿཧཱུྃ་བཾ་ཧོཿརང་ལ་དགུག་པ་དང་བཞུག་པ་དང་། བཅིང་བ་དང་། ཐ་མི་
དད་ཅིང་དགྱེས་པར་ཡང་བྱའོ། །དེ་ནས་རང་གི་ལུས་ལ་དཔའ་མོ་དྲུག་གི་གོ་བགོ དེ་
ནས་ཕག་མོས་དབང་བསྐུར། ངོ་བོ་མི་སྐྱོད་པ་རྣམ་པ་རྡོ་རྗེ་སྔོན་པོ་རྩེ་ལྔ་པས་རྒྱས་
གདབ། དེ་ནས་མཆོད་པ་ནི། རང་གི་ལྟེ་བའི་བཾ་ལས་སྒོ་འཚམས་བརྒྱད་ཀྱིས་ལྷ་མོ་
བརྒྱད་ཕྲོས་ལ། དེ་ནས་ཚུར་ལ་མེ་ཏོག་ལ་སོགས་པ་རྣམ་ལྔ་དང་། ཤ་ལྔ། བདུད་རྩི་ལྔས་
མཆོད་པ་དང་། བསྟོད་པ་བྱས་པར་བསམ། དེ་ནས་བྱིན་གྱི་བརླབ་པའི་ཆང་ལྕེ་ལ་
བཞག་པ་ནི་བདུད་རྩི་མྱང་བའོ། །དེ་ནས་ཡང་རང་གི་ལྟེ་བར་བཾ་གྱིས་འོད་ཟེར་གྱིས་
འོག་མིན་ནས་རྡོ་རྗེ་རྣལ་འབྱོར་མ་སྤྱན་དྲངས་ལ། ཛཿཧཱུྃ་བཾ་ཧོཿ མེ་ལོང་གི་བསྔགས་ལ་
བསྟིམ་པས། ངོ་བོ་རྡོ་རྗེ་རྣལ་འབྱོར་མ་རྣམ་པ་སྔགས་སུ་གྱུར་པར་བསམ། དེ་ནས་བུ་མོ་
ལྔ་དག་པར་བརྗོད་ལ་ལས་ཀྱི་ཌཱ་ཀི་ལྔར་བསྐྱེད། དེ་ལས་རང་གི་ལྟེ་བའི་བཾ་གྱི་འོད་
ཀྱིས་དབུ་རྒྱན་ནས་ལས་ཀྱི་ཌཱ་ཀི་ལྔ་སངས་རྒྱས་ལ། ཛཿཧཱུྃ་བཾ་ཧོཿ བུ་མོ་ལྔ་ལ་བསྟིམ་ཏེ།
དེ་ནི་ཡིད་རྣམ་པར་དག་པ་རྡོ་རྗེ་རྣལ་འབྱོར་མའི་བསྐུར་བསྒོམ་པའོ། །དེ་ནས་ངག་
- 558 -

རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་འབུམ།
རྣམ་པར་དག་པ་སྔགས་ཀྱིས་འཁོར་ལོ་གསང་གནས་སུ་བསྒོམ། ཕག་ཞལ་གྱི་དཔྲལ་
བར་གཡུང་དྲུང་དམར་པོ་བསྒོམ་ལ། དེ་ནས་རྫོགས་རིམ་དངོས་ལ་གཉིས་ཏེ། རྣམ་པར་
རྟོག་པ་ཤས་ཆེ་བས་རླུང་ལ་བརླབ་པ་དང་། ཉོན་མོངས་པ་ཆགས་པ་ཤས་ཆེ་བས་བྱང་
ཆུབ་ཀྱི་སེམས་ལ་བསླབ་པའོ། །དང་པོ་ལ་གཉིས་ཏེ། རླུང་ལ་བསླབ་པ་དང་། ཆོས་
འབྱུང་ཡི་གེས་གང་ལ་བསླབ་པའོ། །དེས་སྐྱོ་ན་ལས་དང་པོ་པས་སྤྲོ་བསྡུའི་བཟླས་པ་བྱ།
ལས་གོམས་པ་བས་རྡོ་རྗེའི་བཟླས་པ་བྱ་སྟེ། ལས་སྨིན་ཅིང་རྫོགས་པ་བས་འགོག་པའི་
བཟླས་པ་བྱ། བརྒྱ་རྩ་བརྒྱད་ལ་སོགས་པ་ཅི་རིགས་པ་བྱའོ། །མཆོད་པའི་རིམ་པ་ནི།
ཐུན་མོང་ལ་རྫས་ཀྱི་མཆོད་པ་དང་། བསྟོད་པའི་མཆོད་པ་སྔར་བྱས་པ་རང་གིས་ཆོག་
གོ །དངོས་ལ་གསུམ་ཏེ། ཡེ་ཤེས་དབབ་པའི་ཐབས་དང་། བབས་པའི་རྟགས་དང་། མ་
ཕེབས་ན་ཕོག་པའི་ཆོ་གའོ། །དང་པོ་ལ་གཉིས་ཏེ། སློབ་མའི་བྱ་བ་དང་། བླ་མའི་བྱེད་
པའོ། །དང་པོ་ལ་གསུམ་ཏེ། ལུས་ཀྱི་བྱ་བ་ལ་མཎྜལ་བྱ། རྐང་པའི་རྡོ་རྗེ་དཀྱིལ་དཀྲུངས་
བཅའ། ལག་པ་མེ་ཏོག་དང་བཅས་པའི་ཐལ་མོ་སྦྱར། ངག་གི་བྱ་བ་ནི། སྟེང་རླུང་མནན།
འོག་རླུང་བསྡམས། ཡིད་ཀྱིས་བྱ་བ་ནི། བླ་མ་སྤྱི་བོར་བསྒོམ། ལྟེ་བར་རྡོ་རྗེ་རྣལ་འབྱོར་
མ་མཐེ་བོང་ཙམ་གཅིག་བསྒོམ། བླ་མའི་བྱེད་པ་ལ་གསུམ་ཏེ། ལུས་ཀྱི་བྱེད་པ་རྐང་པ་
རྡོ་རྗེ་དཀྱིལ་དཀྲུངས་བྱ། ལག་པ་མཉམ་གཞག་གི་ཕྱག་རྒྱ་བཅའ། ངག་གི་བྱེད་པ་ནི།
ཨོཾ་བཛྲ་ཝ་ར་ཧི་ཨ་པེ་ཤ་ཡེ་སྭཱཧཱ། ཞེས་ཡང་དང་ཡང་དུ་བརྗོད། ཡིད་ཀྱིས་བྱེད་པ་ནི།
རང་གི་ལྟེ་བའི་བཾ་གི་འོད་ཟེར་དམར་པོ་སློབ་མའི་ལྟེ་བའི་ཕག་མོ་ལ་ཕོག་པས། ཕག་མོ་
ལས་འོད་ཟེར་དམར་པོ་ཆེར་འབར་བས། སློབ་མའི་ལུས་ངག་གང་བར་བསམ་ཞིང་།
མཐར་ཟག་མེད་ཀྱི་བདེ་བས་འོད་དུ་ཞུ་བ་ཡང་བསམ་མོ། །ཕེབས་པའི་རྟགས་ནི། ལུས་
- 559 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
ལ་ཕེབས་ན་འདར་བ་དང་། ཕྲུག་པ་དང་། གར་ལ་སོགས་པ་བྱེད་པ་འབྱུང་ངོ་། །ངག་
ལ་ཕེབས་ན་སྨྲ་བ་དང་། རྒོད་པ་དང་། སྔར་མ་ཐོས་པའི་ཆོས་འཆད་པ་འབྱུང་
ངོ་། །སེམས་ལ་ཕེབས་ན། གཉིས་སུ་མེད་པའི་བདེ་སྟོང་རླུང་ལ་མངོན་སུམ་དུ་འཆར་
རོ། །མ་ཕེབས་ན་ཡོག་པའི་ཆོ་ག་ནི། སློབ་མའི་བྱ་བ་དང་། བླ་མའི་བྱེད་པའོ། །དང་པོ་
ལ་གསུམ་ཏེ། ལུས་ཀྱི་བྱེད་པ་ནི། རྐང་པ་གཉིས་གཞིབས་ལ་བྲང་བ་གཙུགས་ཏེ་མཐེ་
བོང་གཉིས་ལ་ལྗིད་དབབ། སེམས་ཀྱི་བྱེད་པ་ཕག་ཞལ་གྱི་སྤྱན་དབུས་མའི་སྟེང་གི་ནམ་
མཁའ་སོར་བརྒྱད་ཙམ་དུ།
ཤེས་པ་གཏོད་དུ་བཞུག ངག་གི་བྱེད་པ་རླུང་ཕྱིར་སྟོན་ལ་ནང་དུ་འོང་དུ་མི་བཞུག་
གོ །བླ་མའི་བྱེད་པ་ལ་ཡང་གསུམ་ཏེ། ལུས་ཀྱི་བྱེད་པ་འབར་བའི་ཕྱག་རྒྱ་གཡོན་དུ་
བསྐོར། ངག་གི་བྱེད་པ་ཧཱུྃ་ཧཱུྃ་ཧཱུྃ་ཕེ་ཕེ་ཕེ་ཞེས་ལན་མང་དུ་བརྗོད། དགོས་པ་ནི། ཧིཾ་
གཡུང་དྲུང་རིས་དམར་པོ་གཅིག་གཡོན་དུ་འཁོར་བ་ལ་
དཔག་ཏུ་མེད་པ་སྤྱན་དྲངས་ལ། དེ་རྣམས་སྙོམས་འཇུག་མཛད་པའི་སྦྱོར་འཚམས་
གསུམ་གྱི་ཡེ་ཤེས་ཀྱིས་ཌཱ་ཀིའི་སྲོག་འཕྲོག་པར་བྱེད་པའོ། །སེམས་ཀྱིས་བྱེད་པ་ནི། རང་
གི་ལྟེ་བའི་བཾ་གྱི་འོད་ཟེར་གྱིས་ཕྱོགས་བཅུའི་དཔའ་བོ་དང་རྣལ་འབྱོར་མའི་ཚོགས་
ནས།
བྱང་སེམས་བྱུང་ནས་སློབ་མའི་སྤྱི་བོ་ནས་ཞུགས་པས་ལུས་ཐམས་ཅད་བྱང་
སེམས་ཀྱི་ཁེངས་པས་བདེ་བས་རྒྱས་པར་བསམ་མོ། །གསང་བའི་ཁྱད་པར་ནི་འཇིག
རྟེན་པ་ལ་གྲགས་པ་གསང་བ་དང་། སྣོད་མ་ཡིན་པ་ལ་མཐོང་བ་གསང་བའོ། །རྗེས་ལ་
མཉམ་གཞག་ལས་ལངས་ཏེ་ལྟ་བ་དང་། ཡོན་དབུལ་བ་དང་། དབང་བསྐུར་བ་དང་།
རྗེས་སུ་གནང་བ་སྦྱིན་པ་དང་། བསྲུང་བ་བྱ་བ། མཆོད་པ་དང་ཆོས་བཤད་པའོ། །དེ་ལ་
དང་པོ་མཉམ་གཞག་ལས་ལངས་ཏེ་ལྟ་བ་ནི། དང་པོ་བླ་མ་ལ་ལྟ། དེ་ནས་ཕག་མོའི་
ཐང་སྐུ་ལ་སོགས་པ་ལ་ལྟ། དེ་ནས་རྟེན་མེ་ལོང་ལ་ལྟའོ། །ཡོན་དབུལ་བ་ནི། དང་པོ་
- 560 -

རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་འབུམ།
རང་གི་ལུས་དབུལ། དེ་ནས་གཅེས་པའི་ནོར་དབུལ། དེ་ནས་བུ་དང་ཆུང་མ་ལ་སོགས་
པ་དབུལ་ལོ། །དབང་བསྐུར་བ་ནི། དང་པོ་བུམ་པའི་ཆུས་ཁྲུས་བྱས་ལ་འཐུང་དུ་བཞུག་
པ་ནི་བུམ་པའི་དབང་། བྱིན་གྱིས་བརླབ་པའི་ཆང་བླུད་པ་ནི་གསང་བའི་དབང་། ལྟེ་
དེང་
བར་སིནྡྷུ་ར་གཡོན་པའི་སྲིན་ལག་གིས་བྱུགས་པས་ཡེ་ཤེས་ཐིམ་པར་བསམ་ནས།
ནས་བརྩམས་ནས་རྡོ་རྗེ་རྣལ་འབྱོར་མ་དང་བྲལ་བར་མ་བྱེད་གཅིག ཅེས་བརྗོད་པ་
དང་། དཔྲལ་བར་སིནྡྷུ་རའི་ཐིག་ལེ་བྱས་ཏེ། དེང་ནས་བཙམས་ཏེ་བླ་མ་དང་འབྲལ་
བར་མ་བྱེད་ཅིག་ཅེས་བརྗོད་པ། ཤེས་རབ་ཡེ་ཤེས་ཀྱི་དབང་ངོ་། །འོག་གི་ཆོས་བཤད་
པ་ནི་བཞི་པའོ། །ཞེས་བླ་མ་ལ་ཞུས་པས་གསུང་ངོ་། །རྗེས་སུ་གནང་བ་ནི་དྲུག་སྟེ།
བསྒོམ་པའི་རྗེས་གནང་དང་། བཟླས་པའི་རྗེས་གནང་དང་། ཚོགས་སོག་པ་ཕྱི་རོལ་གྱི
མཆོད་པ་དང་། དཔྱོད་པའི་དང་། སློབ་དཔོན་གྱི་རྗེས་གནང་ངོ་། །དེ་ལ་བསྒོམ་པའི་
རྗེས་གནང་ནི། རྡོ་རྗེ་རྣལ་འབྱོར་མའི་ཐང་སྐུ་ལྟ་བུ་གཅིག་བསྒོམ་ཤིག་ཅེས་བརྗོད་ལ་
ཡང་ཡང་བསྒོམ་དུ་བཞུག བཟླས་པའི་རྗེས་གནང་ནི། རྩ་བའི་སྔགས་ཀྱིས་ལུང་སྦྱིན་
ནོ། །དེ་ཡང་སྔགས་ཚན་གསུམ་གྱིས་དང་པོ་རྩ་བའི་སྔགས་ཏེ། སྐུ་སྐུལ་བའོ། །སྙིང་པོས་
ཐུགས་བསྐུལ་བའོ། །ཉེ་སྙིང་གིས་གསུང་བསྐུལ་བའོ་གསུང་། མཆོད་པའི་རྗེས་གནང་ནི།
མཆོད་པ་འདི་ལྟར་གྱིས་ཤིག་ཅེས་བརྗོད་ལ་མཆོད་པ་བྱེད་དུ་ཡང་བཞུག་གོ །དེ་ནས་
སྤྱོད་པའི་རྗེས་སུ་གནང་བ་ནི་གསུམ་ཏེ།
ལས་དང་པོ་པས་སྤྱོད་ལམ་གྱི་རྣལ་འབྱོར་
གྱིས་ཤིག ཆགས་ཅན་གྱི་གཞན་ལུས་ཤེས་རབ་ལ་བརྟེན་པའི་གསང་བའི་ཁྱད་པར
གྱིས་ཤིག ལས་སྨིན་པ་བས་ཀུན་དུ་བཟང་པོའི་སྤྱོད་པ་མཐར་དབྱུང་བའི་སྤྱོད་པ་གྱིས་
ཤིག ཅེས་བརྗོད། དེ་རྣམས་སློབ་མའི་རྗེས་གནང་ངོ་། །རྡོ་རྗེ་སློབ་དཔོན་གྱི་རྗེས་གནང
- 561 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
ལ་གཉིས་ལས། དང་པོ་ཆོས་བཤད་པའི་རྗེས་གནང་ནི། རྡོ་རྗེ་རྣལ་འབྱོར་མའི་གཞུང་
ཤོད་གཅིག་པའི་རྗེས་གནང་སྦྱིན་ནོ། །སློབ་དཔོན་གྱི་རྗེས་གནང་ནི། བྱིན་བརླབས་
དང་། རབ་གནས་དང་། སྦྱིན་བསྲེག་གྱིས་ཤིག་པ་དང་། འཇིག་རྟེན་ལས་འདས་པའི་
སློབ་དཔོན་དུ་གྱུར་ཅིག །ཅེས་བརྗོད་ལ་སྤྱི་བོར་མེ་ཏོག་ཀྱང་བཞག་གོ །བསྲུང་བ་ལ་
གསུམ་ཏེ། གོ་ཆའི་བསྲུང་བ་དང༌། སྔགས་ཀྱིས་བསྲུང་བ་དང༌། རྫས་ཀྱི་བསྲུང་
བའོ། །དང་པོ་ནི། དཔའ་མོ་དྲུག་གི་གོ་བསྐོན། གཉིས་པ་སྔགས་ནི་རྩ་བའི་སྔགས་དང་།
ལས་ཀྱི་སྔགས་སོ། །རྫས་ནི་བསྲུང་བསྐོར་དང་། སྔགས་འདུད་དོ། །མཆོད་པ་ནི་བཅུ་
གསུམ་ལས། ཐུན་མོང་བ་རྫས་ཀྱི་མཆོད་པ་དང་། བསྟོད་པའི་མཆོད་པ་གཉིས་སྔར་
ཉམས་སུ་བླངས་པས་ཆོག ལྷག་མ་བཅུ་གཅིག་སྔ་མ་ལྟར་ཉམས་སུ་བླང་ངོ་། །གཤེགས་
སུ་གསོལ་བ་ནི། མེ་ལོང་ལ་བྱུགས་པའི་སིན་དྷུ་རའི་ཡེ་ཤེས་ནི་སློབ་མའི་ལྟེ་བར་
གཤེགས་སུ་གསོལ།
བུ་མོའི་ཡེ་ཤེས་རང་གཞན་གྱི་གནས་དབུ་རྒྱན་དུ་གཤེགས་སུ་
གསོལ། རང་གི་ཡེ་ཤེས་ནི་གཤེགས་སུ་མི་གསོལ། ཆོས་བཤད་པ་ལ་གསུམ་ཏེ། རྒྱ་ཆེ་བ་
ལྟ་བའི་ཆོས་དང་། ཟབ་པ་དམ་ཚིག་གི་ཆོས་དང་། སྤྲོ་བ་བསྐྱེད་པ་ཕན་ཡོན་གྱི་ཆོས་
བཤད་པའོ། །དང་པོ་ལ་གཉིས་ཏེ། ཐེག་པ་ཆུང་ངུ་དང་། ཐེག་པ་ཆེན་པོའོ། །དང་པོ་ལ་
གཉིས་ཏེ། ཉན་ཐོས་དང་། རང་སངས་རྒྱས་ཀྱི་ལྟ་བའོ། །དེ་ལ་གང་ཟག་བདག་རྟག་པ་
རང་དབང་ཅན་དོན་དམ་པར་མེད་པར་རྟོག་པ་ཉན་ཐོས་ཀྱི་ལྟ་བའོ། །དེའི་སྟེང་དུ་
ཆོས་ཀྱི་བདག་གི་ཕྱོགས་གཅིག་བཟུང་བ་རང་གཞན་མེད་པར་རྟོག་པ་རང་རྒྱལ་གྱི་ལྟ་
བའོ། །ཐེག་པ་ཆེན་པོའི་ལྟ་བ་ལ་གཉིས་ཏེ། པ་ར་དང་། སྔགས་སོ། །དང་པོ་ལ་གཉིས་
ལས། སེམས་ཙམ་པ་དང་། དབུ་མ་པའོ། །དང་པོ་ལ་གསུམ་ལས། ཕྱིའི་དོན་ནི་རྫུན་ལ།
ཤེས་པ་ཙམ་བདེན་པར་འདོད་པའི་རྣམ་བདེན་པ་དང་། ཤེས་པའི་རྣམ་པར་ཡང་རྫུན་
- 562 -

རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་འབུམ།
པར་འདོད་ཅིང་ཤེས་པ་རང་རིག་ཙམ་བདེན་པར་འདོད་པའི་རྣམ་རྫུན་པ་དང་། སྣ་
ཚོགས་སུ་སྣང་བ་འདི་ལ་གཉིས་བཀག་པ་ཙམ་གྱི་མྱང་བ་ལས་གཞན་མི་འདོད་པ་སྣ་
ཚོགས་གཉིས་སུ་མེད་པའི་ལྟ་བའོ། །དབུ་མ་ལ་གཉིས་ལས། ཆོས་ཐམས་ཅད་སྟོང་པ་
ཉིད་རང་གཞན་མེད་པར་སྣང་བ་འདི་ཆོས་སུ་སྐོར་ན་སྒྱུ་མ་ལྟ་བུར་འདོད་པ་སྒྱུ་མའི་
ལྟ་བ་དང་། དོན་དམ་པར་རང་གཞན་ལ་གནོད་པ་མཐོང་བ་ཙམ་ལས་ཡོངས་ཆོད་
འགའ་ཡང་མེད་པ་ནི། རབ་ཏུ་མི་གནས་པའི་ལྟ་བའོ། །གཉིས་མེད་བདེ་ཆེན་རོ་མཉམ་
དུ་མྱོང་བ་ཙམ་ནི་གསང་སྔགས་ཀྱི་ལྟ་བའོ། །ཟབ་པ་དམ་ཚིག་གི་ཆོས་ལ་གཉིས་ཏེ།
བཟའ་བ་དང་། བསྲུང་བ་ཡིའོ། །དང་པོ་ལ་གཉིས་ཏེ། ཤ་ལྔ་དང་བདུད་རྩི་
ལྔའོ། །བསྲུང་བ་ལ་གསུམ་སྟེ། རྩ་ལྟུང་དང་། སྦོམ་པོ་དང་། ཉེ